WP: Ucraina și Rusia urmau să negocieze în secret o încetare parțială a focului. Dar ofensiva din Kursk a scurtcircuitat planurile
Ofensiva Ucrainei în regiunea Kursk din teritoriul Rusiei scurtcircuitează eforturile secrete de încetare parțială a focului cu Rusia, afirmă oficiali citați de The Washington Post. Potrivit acestora, cele două țări aflate în război urmau să poarte discuții indirecte în Qatar cu privire la un acord de încetare a loviturilor asupra infrastructurii energetice și electrice, susține sursa citată.